**ΔΙΚΑΙΟΛΟΓΗΤΙΚΑ ΠΡΟΣΛΗΨΗΣ ΑΝΑΠΛΗΡΩΤΩΝ ΚΑΙ ΩΡΟΜΙΣΘΙΩΝ**

Ενημερώνουμε τους εκπαιδευτικούς, οι οποίοι προσλαμβάνονται ως αναπληρωτές ή ωρομίσθιοι, ότι κατά την προσέλευσή τους στη Δ/νση Δ/θμιας Εκ/σης Ημαθίας για πρόσληψη, **οφείλουν να προσκομίσουν τα κάτωθι δικαιολογητικά:**

1. **Αντίγραφο πτυχίου** (αν πρόκειται για πτυχίο Πανεπιστημίου του εξωτερικού χρειάζεται να κατατεθεί επιπλέον το απολυτήριο Λυκείου, η επίσημη μετάφραση και αναγνώριση από το ΔΟΑΤΑΠ).
2. **Πιστοποιητικό Παιδαγωγικής και Διδακτικής Επάρκειας** (όπου απαιτείται).
3. **Φωτοτυπία ταυτότητας**
4. **Διδακτορικό/Μεταπτυχιακό ή Σεμινάριο 400 ωρών στην ΕΑΕ** (αν η πρόσληψη γίνει από τους πίνακες της ειδικής Αγωγής). Αν πρόκειται για πτυχίο Πανεπιστημίου του εξωτερικού χρειάζεται να κατατεθεί επιπλέον η επίσημη μετάφραση και αναγνώριση από το ΔΟΑΤΑΠ.
5. **Διδακτορικό/Μεταπτυχιακό τίτλο σπουδών** για αναγνώριση της συνάφειας και μισθολογική κατάταξη. Αν πρόκειται για πτυχίο Πανεπιστημίου του εξωτερικού, χρειάζεται να κατατεθεί επιπλέον η επίσημη μετάφραση και αναγνώριση από το ΔΟΑΤΑΠ
6. Για την **αναγνώριση προϋπηρεσίας** **και τη μισθολογική κατάταξη**:

* Για προϋπηρεσία που έχει προσφερθεί σε σχολικές μονάδες Α/θμιας και Β/θμιας εκπαίδευσης όλες τις βεβαιώσεις προϋπηρεσίας.
* **Για προϋπηρεσία, η οποία έχει προσφερθεί σε άλλους φορείς απαιτούνται:**

Α. οι **αποφάσεις** πρόσληψης και απόλυσης

Β. **βεβαίωση** από τον φορέα απασχόλησης όπου προκύπτει με απόλυτη σαφήνεια: η ιδιότητα με την οποία υπηρέτησαν, η σχέση εργασίας , το ωράριο (πλήρες ή μειωμένο), το υποχρεωτικό πλήρες ωράριο (σε περίπτωση εργασίας με μειωμένο ωράριο), η διάρκεια των προϋπηρεσιών αυτών.

Γ. **βεβαίωση** του φορέα απασχόλησης στην οποία θα αναφέρεται η νομική μορφή του, καθώς και αν υπάγεται στο πεδίο εφαρμογής της Παραγράφου 1 του άρθρου 7 του Ν.4354/2015

* **Τα σχετικά ένσημα ή βεβαιώσεις ασφαλιστικού φορέα** που αποδεικνύουν ότι για το χρονικό διάστημα κατά το οποίο προσφέρθηκε η προϋπηρεσία ήταν ασφαλισμένος/η.

1. Πρόσφατες **ιατρικές Γνωματεύσεις από Ψυχίατρο και Παθολόγο ή Γενικό Ιατρό** είτε του δημοσίου είτε ιδιώτη, η οποία να πιστοποιεί την υγεία του εκπαιδευτικού και την ικανότητα να ασκήσει διδακτικά καθήκοντα ή του μέλους Ε.Ε.Π.-Ε.Β.Π. να ασκήσει υποστηρικτικά καθήκοντα.
2. **Φωτοτυπία της 1ης σελίδας του βιβλιαρίου τραπεζικού λογαριασμού** (για προσλήψεις μέσω ΕΣΠΑ μόνο από Εθνική Τράπεζα)
3. Αποδεικτικό **ΑΦΜ** και **ΔΟΥ** (όχι εκκαθαριστικό σημείωμα)
4. Αποδεικτικό **ΑΜΚΑ** και **ΑΜΑ**
5. Για όσους ανήκουν σε ειδική κατηγορία την **Γνωμάτευση του ΚΕΠΑ ή την βεβαίωση της ΑΣΠΕ** (πολύτεκνοι)

Όλα τα δικαιολογητικά κατατίθενται σε ευκρινή φωτοαντίγραφα και η υποβολή τους είναι υποχρεωτική για την ολοκλήρωση της διαδικασίας πρόσληψης.